ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ ОТ 25.07.2025 ГОДИНА – БР. 60 НА ДВ ОТ 2025Г.

* Такса по чл. 9 от Тарифата – при внасяне на искане за разглеждане по реда на Закона за опазване на земеделските земи в Комисията по чл.17, ал.1, т.1 към ОДЗ се заплаща еднократно такса в размер на 199,50 лева / 102 евро за обекти с площ до 50 дка.;
* Такса по чл. 11 от Тарифата – при внасяне на искане за издаване на акт за категория на земята – 48,90 лева / 25 евро;
* Такса по чл. 12 от Тарифата – При внасяне на искане за издаване на заверено копие или на препис-извлечение от предходно решение или друг документ (за наличие на решение, за валидност на решение, за изготвяне на справка, за издаване на становище по реда на Наредба № 19 от 25 октомври 2012 г. за [строител](https://e-ciela.net/specializirani-produkti/42-siela-stroitel.html?utm_source=lex.bg&utm_medium=laws&utm_campaign=lex_context&utm_id=1)ство в земеделските земи без промяна на предназначението им и др.), свързан с прилагането на ЗОЗЗ, се заплаща такса - 48,90 лева / 25 евро

Преходни и заключителни разпоредби

КЪМ ПОСТАНОВЛЕНИЕ № 133 ОТ 23 ЮЛИ 2025 Г. ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ

(ОБН. - ДВ, БР. 60 ОТ 2025 Г., В СИЛА ОТ 25.07.2025 Г.)

§ 10. По висящите производства, образувани по заявления, подадени в Министерството на земеделието и храните или в областните дирекции "Земеделие" преди влизането в сила на това постановление, по които няма постановено решение на комисията по чл. 17, ал. 1 от Закона за опазване на земеделските земи за утвърждаване на площадка и/или трасе за проектиране и за промяна на предназначението, или решението за промяна на предназначението не е влязло в сила, на основание чл. 24, ал. 5, т. 1 от Закона за опазване на земеделските земи, таксите се заплащат в размерите, определени по досегашния ред.

§ 11. Постановлението влиза в сила от деня на обнародването му в "Държавен вестник".